C 395/7

Produkto specifikacijos reikšmingo pakeitimo patvirtinimo paraiškos paskelbimas pagal Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų 50 straipsnio 2 dalies a punktą

(2020/C 395/06)

Šiuo paskelbimu suteikiama teisė per tris mėnesius nuo paskelbimo dienos pareikšti prieštaravimą pakeitimo paraiškai pagal Europos Parlamento ir Tarybos reglamento (ES) Nr. 1151/2012 (1) 51 straipsnį.

PRODUKTO SU SAUGOMA KILMĖS VIETOS NUORODA ARBA SAUGOMA GEOGRAFINE NUORODA SPECIFIKACIJOS REIKŠMINGO PAKEITIMO PARAIŠKA

Pakeitimo paraiška pagal Reglamento (ES) Nr. 1151/2012 53 straipsnio 2 dalies pirmą pastraipą

„Volailles d’Ancenis“

ES Nr. PGI-FR-0167-AM02 – 2019 10 15

SKVN ( ) SGN (X)

1. Pareiškėjų grupė ir teisėtas interesas

Les Fermiers du Val de Loire Boulevard Pasteur BP 50262 44158 Ancenis Cedex FRANCE E. paštas fermiersduvaldeloire@terrena.fr

Asociacija „Les Fermiers du Val de Loire“ vienija veiklos vykdytojus, dalyvaujančius naminių paukščių, žymimų SGN „Volailles d’Ancenis“, auginimo ir skerdimo veikloje, todėl turi teisę pateikti šią paraišką.

2. Valstybė narė arba trečioji šalis

Prancūzija

3. Keičiama (-os) produkto specifikacijos antraštinė (-ės) dalis (-ys)

☐ Produkto pavadinimas

☒ Produkto aprašymas

☒ Geografinė vietovė

☒ Kilmės įrodymas

☒ Gamybos būdas

☒ Ryšys su geografine vietove

☒ Ženklinimas

☒ Kita. Pareiškėjų grupė, nacionaliniai reikalavimai, kontrolė

4. Pakeitimo (-ų) pobūdis

☐ Produkto su registruota SKVN arba SGN specifikacijos pakeitimas, kuris nėra laikytinas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą.

☒ Produkto su registruota SKVN arba SGN, kurio bendrasis (arba lygiavertis) dokumentas nepaskelbtas, specifikacijos pakeitimas, kuris negali būti laikomas nereikšmingu pagal Reglamento (ES) Nr. 1151/2012 53 straipsnio 2 dalies trečią pastraipą.

5. Pakeitimas (-ai)

5.1. Antraštinė dalis „Produkto aprašymas“

Registravimo dokumento antraštinės dalies „Produkto pavadinimas ir produkto rūšis“ nuostata:

— „Poulet d’Ancenis“ (Ansni viščiukas) — Baltasis viščiukas (skerdena ir dalys) — Geltonasis viščiukas (skerdena ir dalys) — Juodasis viščiukas

— „Pintade d’Ancenis“ (Ansni perlinė višta) (skerdena ir dalys)

— „Dinde d’Ancenis“ (Ansni kalakutas)

— „Chapon d’Ancenis“ (Ansni kaplūnas)

— „Poularde d’Ancenis“ (Ansni pularda) — Baltoji pularda — Geltonoji pularda“,

registravimo dokumento antraštinės dalies „Produkto specifikacija – 3.1. Produkto aprašymas“ 3.12 punkto „Skerdena savybės“ nuostata:

„Išdarinėtų skerdenų mažiausias svoris be subproduktų turi būti toks: Mažiausias svoris: Viščiuko : 1 000 g Perlinės vištos : 850 g Kalakuto : 2 300 g Kaplūno : 2 500 g Pulardos : 1 600 g“,

registravimo dokumento antraštinės dalies „Produkto specifikacija – 3.1. Produkto aprašymas“ 1 punkto „Mažiausias skerdimo amžius“ nuostata:

„Mažiausias ANSNI naminių paukščių skerdimo amžius turi atitikti Žemės ūkio ministerijos parengtose Naminių paukščių ženklo oficialiose techninėse instrukcijose nustatytą mažiausią amžių.“

išbraukiamos ir produkto specifikacijos projekto antraštinėje dalyje „Produkto aprašymas“ pakeičiamos taip:

„Volailles d’Ancenis“ yra vištinių būrio paukščiai. Jie priklauso skirtingoms šeimoms, tai yra kelių rūšių gyvūnai:

— vištos, pulardos, kaplūnai,

— perlinės vištos, perliniai kaplūnai,

— kalakutai.

Visi šie naminiai paukščiai yra kilę iš atsparių lėto augimo padermių, todėl auginami ilgai ir skerdžiami beveik sulaukę lytinės brandos, taip užtikrinant geriausią paukštienos kokybę (raumeningumą ir juslines savybes).“

„Priklausomai nuo paukščio, gatavų produktų savybės yra tokios: Mažiausias svoris išdarinėjus, be subproduktų Mėsos ir odos spalva Kojų spalva Viščiuko 1 kg Geltona arba balta Gelsvai balta arba juoda Perlinės vištos 0,850 kg Smėlio spalva Juoda Kaplūno 2,5 kg Geltona arba balta Geltona arba balta Perlinio kaplūno 1,4 kg Smėlio spalva Juoda Pulardos 1,6 kg Geltona arba balta Geltona arba balta Kalakuto (tik kalakutės) 2,3 kg Geltona arba balta Juoda“

Įvairios nuostatos išbraukiamos ir pakeičiamos naujomis nuostatomis, kuriomis iš dalies keičiama forma, tačiau išlaikomi tie patys reikalavimai, taikomi mažiausiam išdarinėtų skerdenų svoriui be subproduktų ir fenotipams (skiltis „Mėsos ir odos spalva“ ir „Kojų spalva“). Esminis šios antraštinės dalies pakeitimas yra tas, kad į SGN „Volailles d’Ancenis“ reikalavimus atitinkančių naminių paukščių rūšių sąrašą įtraukiami perliniai kaplūnai.

Istoriškai ši produkcija yra SGN „Volailles d’Ancenis“ geografinėje vietovėje esančių ūkių šventinės paukštienos dalis. Bėgant metams ji tapo vis svarbesnė. Jau daugiau kaip 20 metų regiono ūkiuose kasmet užauginama nuo 10 iki 20 tūkstančių perlinių vištų ir maždaug tiek pat jų pateikiama rinkai. Tai yra perliniai viščiukai, kurie kastruojami ir auginami siekiant jais prekiauti metų pabaigos švenčių laikotarpiu. Jų priežiūros ir auginimo metodai yra panašūs į taikomus nuoroda „Volailles d’Ancenis“ žymimiems kaplūnams (kastruotiems gaidžiukams) ir perlinėms vištoms. Toliau, kaip ir kitų leidžiamų auginti rūšių atveju, aprašomos šios rūšies savybės, t. y. jų fenotipai, mažiausias svoris, pažymima, kad tai yra iš atsparių lėto augimo padermių kilę naminiai paukščiai.

Registracijos dokumento antraštinės dalies „Produkto pavadinimas ir produkto rūšis“ nuostata dėl rūšių, kurias leidžiama išpjaustyti, sąrašo, kurioje apibrėžiamos rūšys, kurias leidžiama išpjaustyti:

— „Poulet d’Ancenis“ — Baltasis viščiukas (skerdena ir dalys) — Geltonasis viščiukas (skerdena ir dalys) — Juodasis viščiukas

— „Pintade d’Ancenis“ (skerdena ir dalys)

— „Dinde d’Ancenis“

— „Chapon d’Ancenis“

— „Poularde d’Ancenis“ — Baltoji pularda — Geltonoji pularda“,

registracijos dokumento antraštinės dalies „Specifikacija – 3.1. Produktų aprašymas“ 3 punkto „Produktų pateikimas“ nuostata dėl leidžiamo vientisų mėsos gabalų pateikimo:

„Pateikiamos ir pardavimui tiekiamos tiek nesupjaustytos paukščių skerdenos, tiek jų dalys.“ 3.1. Skerdenos 3.11. Paukščių skerdenos pardavimui turi būti pateikiamos vienu iš šių būdų: — iš dalies išdarinėtos, — išdarinėtos, su subproduktais, — išdarinėtos, be subproduktų.“

ir registracijos dokumento antraštinės dalies „Konkurso specifikacija – 3.1. Produkto aprašymas“ 3.12 punkto „Skerdenų savybės“ nuostata:

„Paukščių skerdenos turi būti A klasės“

išbraukiamos ir pakeičiamos šia nuostata:

„Nesupjaustyti paukščiai tiekiami kaip A klasės skerdenos.

Paukštienos dalių klasifikavimas nepriklauso nuo visų skerdenų klasifikavimo, nes dalys gali būti išpjautos iš nedidelių trūkumų turinčių skerdenų (nepriskiriamų A kategorijai), tačiau atrinkti gabalai turi atitikti A klasės pateikimo kriterijus.

Nesupjaustyti paukščiai pateikiami:

— paruošti gaminti (paukštis būna nupeštas, išdarinėtas, be galvos, su kojomis arba be jų), supakuoti į plėvelę, apsauginiame oro sluoksnyje arba vakuume,

— iš dalies išdarinėti (nupešti, išskrosti, su galva, kojomis ir subproduktais).

Naminiai paukščiai parduodami švieži arba užšaldyti.

Naminių paukščių subproduktai (širdis, skilvelis ir kepenys) parduodami švieži arba užšaldyti.“

Įvairios nuostatos išbraukiamos ir pakeičiamos naujomis kitokios formos nuostatomis. Esminis šios antraštinės dalies pakeitimas yra susijęs su galimybe prekiauti visų naminių paukščių, kurie yra žymimi SGN „Volailles d’Ancenis“, dalimis. Kaip matyti iš neseniai atliktų vartojimo tyrimų (WorldpanelKantar, 2017), galimybė visų rūšių paukštieną tiekti dalimis padėtų šiam sektoriui prisitaikyti prie naujų vartojimo įpročių. Tokia pateikimo forma šiuo metu populiari tarp vartotojų dėl jos praktiškumo; 30 % naminių paukščių parduodami dalimis. Kaip ir gilus užšaldymas, išpjaustymas šiam sektoriui yra priemonė plėtoti ne tik šių naminių paukščių tiekimą viešojo maitinimo įstaigoms, bet ir jų eksportą bei naudojimą perdirbtuose produktuose.

Specifikacijos santraukos, kuri dabar pateikiama bendrojo dokumento forma, 3.2 punktas iš dalies keičiamas siekiant atsižvelgti į šiuos dalinius pakeitimus. Išbraukiama ši nuostata:

„Aprašymas. Naminių paukščių, kurie skerdžiami beveik sulaukę lytinės brandos amžiaus, skerdenos arba jų dalys, pasižyminčios standžia mėsa ir geriausiomis juslinėmis savybėmis.“

Ji pakeičiama šia nuostata:

„Volailles d’Ancenis“ yra vištinių būrio paukščiai. Jie priklauso skirtingoms šeimoms, tai yra kelių rūšių gyvūnai:

— vištos, pulardos, kaplūnai,

— perlinės vištos, perlinių vištų kaplūnai,

— kalakutai.

Visi šie naminiai paukščiai yra kilę iš atsparių lėto augimo padermių, todėl auginami ilgai ir skerdžiami beveik sulaukę lytinės brandos, taip užtikrinant geriausią paukštienos kokybę (raumeningumą ir juslines savybes).

Jie auginami laisvai, žole apželdintose ir medžiais apsodintose ganyklose, kur šių padermių paukščiams sudaromos natūralios sąlygos ganytis.

„Volailles d’Ancenis“ išsiskiria apvalia skerdena su iškilia krūtinėle ir didelėmis riebalų sankaupomis šlaunų šonuose ir abiejose krūtinkaulio pusėse.

Priklausomai nuo gamybos, gatavų produktų savybės yra tokios:

Mažiausias svoris Mėsos ir odos spalva Kojų spalva Viščiukas 1 kg Geltona arba balta Gelsvai balta arba juoda Perlinė višta 0,850 kg Smėlio spalva Juoda Kaplūnas 2,5 kg Geltona arba balta Geltona arba balta Perlinis kaplūnas 1,4 kg Smėlio spalva Juoda Pularda 1,6 kg Geltona arba balta Geltona arba balta Kalakutas 2,3 kg Geltona arba balta Juoda“

5.2. Antraštinė dalis „Geografinė vietovė“

Antraštinės dalies „3.3. Geografinės vietovės ribos“ nuostata:

„3.31. Geografinė vietovė Ji apima ATLANTO LUAROS departamentą ir vakarinę MENO IR LUAROS departamento dalį (žemėlapis pridedamas). Geografinę vietovę sudarančių KANTONŲ sąrašas: ATLANTO LUAROS DEPARTAMENTO kantonai: ANCENIS VALLET LIGNE VERTOU RIAILLE ST ETIENNE DE MONTLUC ST MARS LA JAILLE SAVENAY VARADES ST NICOLAS DE REDON BLAIN GUEMENE PENFAO CHATEAUBRIANT ST GILDAS DES BOIS DERVAL ROUGE MOISDON LA RIVIERE HERBIGNAC NORT SUR ERDRE GUERANDE NOZAY MONTOIR DE BRETAGNE ST JULIEN DE VOUVANTES LE PELLERIN AIGREFEUILLE SUR MAINE ST PERE EN RETZ BOUAYE PORNIC CARQUEFOU BOURGNEUF EN RETZ LA CHAPELLE SUR ERDRE MACHECOUL CLISSON ST PHILBERT DE GRANDLIEU LE LOUROUX BOTTEREAU LEGE MENO IR LUAROS DEPARTAMENTAS: CANDE CHOLET LE LION D’ANGERS MONTFAUCON POUANCE MONTREVAULT SEGRE ST FLORENT LE VIEIL CHALONNES SUR LOIRE ANGERS LE LOUROUX BECONNAIS PONTS DE CE ST GEORGES SUR LOIRE VIHIERS THOUARCE TIERCE BEAUPREAU CHATEAUNEUF/SARTHE CHAMPTOCEAUX MONTREUIL BELLAY CHEMILLE“

keičiama tokiu tekstu:

„Volailles d’Ancenis“ auginami nuo vienos dienos iki išvežimo skersti. Naminiai paukščiai auginami ir pastatuose, ir ganyklose, esančiuose SGN „Volailles d’Ancenis“ geografinėje vietovėje, kurios perimetras pagal 2019 m. oficialų geografinį kodeksą apima toliau išvardytų komunų teritoriją.

Visas Atlanto Luaros departamentas

Meno ir Luaros departamentas:

Visa šių komunų teritorija:

Angers, Angrie, Armaillé, Aubigné-sur-Layon, Avrillé, Beaucouzé, Beaulieu-sur-Layon, Beaupreau en Mauges, Bécon-les-Granits, Bégrolles-en-Mauges, Béhuard, Bellevigne-en-Layon, Blaison-Saint-Sulpice, Bouchemaine, Bouillé-Ménard, Bourg-l'Evêque, Briollay, Candé, Cantenay-Épinard, Carbay, Cernusson, Challain-la-Potherie, Chalonnes-sur-Loire, Chambellay, Champtocé-sur-Loire, Chanteloup-les-Bois, Chaudefonds-sur-Layon, Chazé-sur-Argos, Cheffes, Chemillé en Anjou, Chenillé-Champteussé, Cholet, Cléré-sur-Layon, Coron, Denée, Doué-en-Anjou, Écouflant, Écuillé, Erdre-en-Anjou, Feneu, Grez-Neuville, Ingrandes-Le Fresne-sur-Loire, Juvardeil, La Jaille-Yvon, La Plaine, La Possonnière, La Romagne, La Séguinière, La Tessoualle, Le Lion-d'Angers, Le May-sur-Èvre, Le Plessis-Grammoire, Les Cerqueux, Les Garennes-sur-Loire, Les Hauts-d’Anjou, Les Ponts-de-Cé, Loiré, Longuenée-en-Anjou, Lys-Haut-Layon, Mauges-sur-Loire, Maulévrier, Mazières-en-Mauges, Miré, Montilliers, Montreuil-Juigné, Montreuil-sur-Loir, Montreuil-sur-Maine, Montrevault sur Èvre, Mozé-sur-Louet, Mûrs-Érigné, Nuaillé, Ombrée-d'Anjou, Orée-d'Anjou, Passavant-sur-Layon, Rives-du-loir-en-Anjou, Rochefort-sur-Loire, Saint-Augustin-des-Bois, Saint-Barthélemy-d'Anjou, Saint-Christophe-du-Bois, Saint-Clément-de-la-Place, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Jean-de-la-Croix, Saint-Lambert-la-Potherie, Saint-Léger-de-Linières, Saint-Léger-sous-Cholet, Saint-Martin-du-Fouilloux, Saint-Melaine-sur-Aubance, Saint-Paul-du-Bois, Saint-Sigismond, Sarrigné, Savennières, Sceaux-d'Anjou, Segré-en-Anjou Bleu, Sèvremoine, Somloire, Soulaines-sur-Aubance, Soulaire-et-Bourg, Thorigné-d'Anjou, Tiercé, Toutlemonde, Trélazé, Trémentines, Val d'Erdre-Auxence, Val-du-Layon, Verrières-en-Anjou.

Dalis šių komunų teritorijos:

Brissac-Loire-Aubance (buvusių Les Alleuds, Brissac-Quincé, Charcé-Saint-Ellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hopital ir Vauchrétien komunų teritorija), Loire-Authion (buvusių Andard, La Bohalle, La Daguenière ir Saint-Mathurin-sur-Loire komunų teritorija), Morannes-sur-Sarthe-Daumeray (buvusios Chemiré-sur-Sarthe komunos teritorija), Terranjou (buvusių Chavagnes ir Notre-Dame-d’Allençon komunų teritorija).

De Sevro departamentas:

Adilly, Airvault, Allonne, Amailloux, Argentonnay, Aubigny, Availles-Thouarsais, Azay-Sur-Thouet, Beaulieu-Sous-Parthenay, Boisme, Bouille-Saint-Paul, Boussais, Bressuire, Bretignolles, Cerizay, Cersay, Chanteloup, Chatillon-Sur-Thouet, Chiche, Cirières, Clave, Clessé, Combrand, Coulonges-Thouarsais, Courlay, Faye-L'Abbesse, Fénery, Geay, Genneton, Glenay, Gourgé, La Boissière-en-Gâtine, La Chapelle-Bertrand, La Chapelle-Saint-Laurent, La Forêt-Sur-Sèvre, La Petite-Boissière, La Peyratte, L'Absie, Lageon, Largeasse, Le Pin, Le Retail, Le Tallud, Les Châtelliers, Les Forges, Lhoumois, Loretz-d’Argenton, Louin, Luché-Thouarsais, Luzay, Maisontiers, Massais, Mauleon, Menigoute, Moncoutant-sur-Sèvres, Montravers, Neuvy-Bouin, Nueil-Les-Aubiers, Parthenay, Pierrefitte, Pompaire, Pougne-Hérisson, Reffannes, Saint-Amand-sur-Sèvre, Saint-André-sur-Sèvre, Saint-Aubin-Du-Plain, Saint-Aubin-Le-Cloud, Saint-Clémentin, Sainte-Gemme, Sainte-Verge, Saint-Germain-De-Longue-Chaume, Saint-Jacques-De-Thouars, Saint-Jean-De-Thouars, Saint-Lin, Saint-Loup-Lamaire, Saint-Martin-Du-Fouilloux, Saint-Maurice-Étusson, Saint-Pardoux-Soutiers, Saint-Paul-En-Gâtine, Saint-Pierre-Des-Échaubrognes, Saint-Varent, Saurais, Secondigny, Thouars, Trayes, Vasles, Vausseroux, Vautebis, Vernoux-En-Gâtine, Viennay, Vouhé, Voultegon.

Vandėjos departamentas:

Bazoges-en-Paillers, Beaurepaire, Chanverrie, Cugand, La Bernardière, La Boissière-de-Montaigu, La Bruffière, La Gaubretière, Les Landes-Genusson, Mortagne-sur-Sèvre, Saint-Aubin-des-Ormeaux, Saint-Laurent-sur-Sèvre, Saint-Malô-du-Bois, Saint-Martin-des-Tilleuls, Tiffauges, Treize-Septiers, Treize-Vents.“

Keičiamos geografinės vietovės ribos. Šis pakeitimas susijęs su geografinės vietovės išplėtimu į pietus nuo dabartinės jos sienos įtraukiant dalį Vandėjos, De Sevro, Meno ir Luaros departamentų ir tam tikrų komunų, kurios neatitinka toje pačioje antraštinėje dalyje ir tiek šiuo metu galiojančios, tiek siūlomos iš dalies pakeisti specifikacijos dalyje „Elementai, pagrindžiantys ryšį su geografine aplinka“ nurodytų ribų nustatymo principų, išbraukimu iš sąrašo. Šių ribų nustatymo principų nesilaikoma visų pirma dėl to, kad mišri augalininkystė, gyvulininkystė ir miškininkystė nedaro įtakos šioms teritorijoms, nes jose daugiausia auginami vynuogynai.

Nereikia pamiršti, kad naminių paukščių su SGN „Volailles d’Ancenis“ geografinės vietovės nustatymo kriterijai daugiausia yra gamtiniai veiksniai (vietovę sudaro į Luarą įtekančių upių baseinai nuo jos žiočių iki Luaro slėnio į šiaurę nuo Anžė, pagrindas priklauso Armorikos aukštumai, klimatas jūrinis su švelnia ir drėgna žiema ir gana karšta ir saulėta vasara, be didelės sausros) ir, kiek mažiau – žmogiškieji veiksniai, kurie atrodo lemiami (mišrių gyvulininkystės sistemų, apimančių ir naminių paukščių auginimą, svarba, miškingo kraštovaizdžio vientisumas taip apibrėžtoje teritorijoje, naminius paukščius auginančių ūkių vieta ir dydis, šioje teritorijoje paukštininkystės sektoriaus veiklą organizuojančios grupės „Fermiers du Val de Loire“ istorija).

Toks geografinės vietovės dalinis pakeitimas leidžia suformuoti darnesnę geografinę vietovę, atitinkančią ryšio su SGN „Volailles d’Ancenis“ geografine vietove pagrindą.

Galiausiai gerokai pakeista antraštinės dalies „Geografinė vietovė“ forma, nes tuo metu, kai buvo rengiama specifikacija, į ją buvo įtrauktas kantonų, o ne komunų sąrašas. Kadangi kantonų ribos ir pavadinimai kinta dažniau nei komunų, Prancūzijos institucijos nusprendė į specifikaciją įtraukti komunų, o ne kantonų sąrašus. Šis teksto pakeitimas nedaro poveikio didžiosios geografinės vietovės dalies ribų nustatymui.

Apibendrinant, SGN „Volailles d’Ancenis“ geografinė vietovė iš dalies keičiama ir pertvarkoma taip:

— įtraukiamos 97 De Sevro departamento komunos;

— įtraukiama 17 Vandėjos departamento komunų;

— išbraukiama 13 Meno ir Luaros departamento Somiūro regiono komunų.

Šios vietovės ūkininkai taiko bendrus tipinius ūkininkavimo metodus, būdingus mišriems gyvulininkystės ūkiams, įsteigtiems didelėje miškingoje vietovėje. Jos klimatas švelnus ir jūrinis, todėl žiemą naminiai paukščiai gali būti anksti išleidžiami į lauką. Šios klimato savybės visais atžvilgiais atitinka Armorikos masyvo klimatą.

Atsižvelgiant į tai, iš sąrašo išbrauktos Meno ir Luaros departamento komunos, nes jos yra Paryžiaus baseine, pasižyminčiame kitokiomis aplinkos savybėmis ir kitokiais gamybos metodais (vynuogininkyste, javininkyste ir kt.).

Atsižvelgiant į pirmiau nurodytus pakeitimus, iš dalies keičiama Specifikacijos santraukos, kuri dabar pateikiama bendrojo dokumento forma, antraštinė dalis „4. Glaustas geografinės vietovės apibūdinimas“.

Specifikacijos santraukos nuostata:

„c) Geografinė vietovė: Atlanto Luaros departamentas ir vakarinė Meno ir Luaros departamento dalis.“

yra išbraukiama. Siekiant sumažinti bendrojo dokumento apimtį, kartu išlaikant jo tikslumą, bendrajame dokumente pateikiamas ne komunų sąrašas, o kantonų (kai geografinei vietovei priskiriamas visas kantonas) sąrašas arba nurodomas departamentas. Specifikacijos projekte ir bendrajame dokumente nurodoma geografinė vietovė skiriasi nomenklatūra, bet yra identiškos apimties.

Antraštinės dalies „3.3. Geografinė vietovė“ nuostata:

„3.32. Ši geografinė vietovė atitinka Luaros žemupio baseiną. Luara skiria 3.31 punkte apibrėžtą geografinę vietovę per vidurį. Pradedant nuo Anžė, pagrindiniai Luaros žemutinės linijos intakai yra šie: 1- Dešinieji intakai: — Menas, į kurį įteka Majenas, Sartas, Luaras — Erdras 2- Kairieji intakai: — Lajonas — Evras — Divatas — Nanto Sevras, į kurį įteka Mažasis Muanas — Ašeno Taip pat verta paminėti Briero pelkes Luaros šiaurinėje dalyje (Sen Nazero šiaurėje), Peti Marso pelkes (į šiaurę nuo Nanto) ir Gran Ljė ežerą (Nanto pietuose). 3.33. Ši geografinė vietovė pasižymi ypač ŠVELNIU ir DRĖGNU klimatu. Vakarinė geografinės vietovės dalis ribojasi su Atlanto vandenynu (žr. žemėlapį 1 priede). Upė daro įtaką už ANŽĖ ribų esančio UPIŲ BASEINO klimato sąlygoms (potvynio poveikis pastebimas upės krantuose, esančiuose didesniu nei 80 km atstumu prieš srovę nuo žiočių). Šis ypač drėgnas klimatas būdingas šiai geografinei vietovei. JOACHIM du BELLAY (1522–1560), gimęs LIRE, esančiame už 3 km į pietus nuo Ansni, Anžu regiono švelnumą aprašė eilėraštyje „Gimtojo krašto ilgesys“. 2 priede pateiktame Prancūzijos klimatinių regionų žemėlapyje, paimtame iš Raymond ARLERY knygos „Prancūzijos klimatas“, matyti, kad aprašyta geografinė vietovė yra vientiso reljefo ir kad vandenynas daro didelę įtaką klimato vienalytiškumui (dėl upės ir jos intakų poveikio klimatas keičiasi toliau į rytus nuo Anžė).“

ir ši antraštinės dalies „3.3. Geografinė vietovė“ nuostata

„3.35. Nustatytos geografinės vietovės vientisumas grindžiamas šiais pagrindiniais aspektais: 1- Geografinė vietovė įsikūrusi apie upės ašį: Nuo Anžė Luaros vaga dalija geografinę vietovę į dvi beveik vienodas dalis. 2- Luara ir daugybė jos intakų – tai tankus hidrografinis tinklas, sudarantis Luaros žemupio baseiną. 3- Dėl Luaros ir tankaus hidrografinio tinklo vandenynas daro gilią įtaką nustatytai geografinei vietovei ir nulemia jos klimato vienalytiškumą (ypač švelnų ir drėgną klimatą). 4- Visi ūkiai ir skerdimo vietos yra nustatytoje geografinėje vietovėje.“

pakeičiamos šia nuostata:

„Trumpas geografinis vietovės apibūdinimas SGN „Volailles d’Ancenis“ geografinė vietovė apima visą žemutinį Luaros slėnį nuo jos žiočių iki Luaro slėnio, esančio į šiaurę nuo Anžė, ir Nanto Sevro slėnį pietuose. Reljefas yra kalvotas ir susitelkęs aplink gana tankų į Luarą įtekančių upių tinklą. Geologiniu požiūriu ši vietovė yra Armorikos masyvo galinėje dalyje. Taigi ši vietovė yra vienas iš miškingų Prancūzijos regionų ir pasižymi dideliu gyvatvorių, kurias sudaro labai daug paprastųjų ąžuolų, tankumu.“

SGN „Volailles d’Ancenis“ specifikacijos nuostatos yra labai išsamios ir iš dalies sutampa, nes kelis kartus paeiliui aptariami tie patys aspektai. Siūlomoje formuluotėje glaustai aprašyti pagrindiniai geografinei vietovei būdingi aspektai. Be to, daugelis šių aspektų, susijusių su produkto geografinės vietovės savybių aprašymu, yra įtraukti į siūlomą produkto specifikacijos antraštinės dalies „Elementai, pagrindžiantys ryšį su geografine aplinka“ formuluotę.

Išbraukiama ši nuostata:

„3.34. Visi ūkiai, kuriuose auginami naminiai paukščiai „Volailles d’Ancenis“, yra 3.31 punkte nustatytoje geografinėje vietovėje. N.B. KITOS GEOGRAFINĖJE VIETOVĖJE ESANČIOS ĮMONĖS SKERDYKLOS ETS GICQUEL La Charlotte 44540 ST MARS LA JAILLE (15 km į šiaurę nuo Ansni) ETS PROVOLOIRE Zone de l’Hermitage 44150 ANCENIS PAŠARŲ GAMYKLA LA CANA La Noëlle 44150 ANCENIS PERYKLOS ETS GRELIER La Bohardière 49290 ST LAURENT DE LA PLAINE (20 km į pietvakarius nuo Anžė) ETS GAUGUET 44540 LE PIN (20 km į šiaurę nuo Ansni)“.

Šioje dalyje nurodytos įmonės (išskyrus ūkius), SGN „Volailles d’Ancenis“ paraiškos pateikimo metu esančios geografinėje vietovėje. Šioje dalyje nenustatyti jokie įpareigojimai ir ji nebėra aktuali. Todėl šis išbraukimas yra formalus.

5.3. Antraštinė dalis „Kilmės įrodymas“

Į produkto specifikaciją įtraukti atsekamumo duomenys buvo susiję tik su priežiūros įstaigos vykdoma etiketės numerio kontrole ir apėmė tam tikrą produkto specifikacijoje pateiktą dalinę informaciją.

Jie pakeičiami nuostatomis, kuriose nurodyta:

— Veiklos vykdytojų (augintojų ir skerdėjų), norinčių dalyvauti produkto „Volailles d’Ancenis“ gamyboje, identifikavimo visais etapais būdai.

— Atsekamumo sistema, leidžianti garantuoti vartotojams, kad produktas „Volailles d’Ancenis“ atitinka SGN patvirtintas savybes. Atsekamumo esmė – išsaugoti visą būtiną ir pakankamą, norint sužinoti produkto kilmę ir sudėtį viso jo gamybos, perdirbimo ir platinimo proceso metu, informaciją. Produktų kilmę užtikrina jų identifikavimas ir atsekamumo nuo gamybos pradžios ir nuo jos pabaigos sistema.

— Pagal sistemą apibrėžiami ir lentelėje apibendrintai nurodomi reikalaujami dokumentai ir įrašai bei būtiniausia informacija apie kiekvieną produkto gyvavimo etapą (perinimą, auginimą, surinkimą, priėmimą, skerdimą, pakavimą, mėsinėjimą). Šie dokumentai yra prieinami už kontrolę atsakingiems darbuotojams.

Ši nauja ir išsamesnė formuluotė pagerina produkto atsekamumą.

5.4. Antraštinė dalis „Gamybos būdas“

Iš produkto specifikacijos išbraukiama ši nuostata:

„3.2. Gamybos būdas Produktai, kuriems gali būti suteikta saugoma geografinė nuoroda „Volailles d’ANCENIS“, turi visais atžvilgiais atitikti (X): — Reglamente (EEB) Nr. 1538/91 nustatytą specifikaciją, iš dalies pakeistą Reglamentu (EB) Nr. 22/10/93 (281/93), dėl nuorodos „Tradiciškai laisvai laikomi paukščiai“ naudojimo ženklinime. — Prancūzijos žemės ūkio ir žuvininkystės ministerijos parengtose ženklinimo (LABEL) techninėse instrukcijose, kuriose nustatyti minimalūs kriterijai, kuriuos reikia atitikti siekiant, kad produktas būtų paženklintas šiais Paukštienos ženklais: — Broileris — Broilerių dalys — Perlinė višta — Perlinių vištų dalys — Kalakutas — Pularda — Kaplūnas Su Asociacijai SEVRE ET LOIRE QUALITE suteiktų Paukštienos ženklų (pranc. Label Avicole) techniniais reglamentais galima susipažinti jos buveinėje, jų patvirtinimo numeriai tokie: — Naminis baltasis viščiukas Nr.°08-76 ir Pataisa dėl pjaustymo dalimis — Naminis juodasis viščiukas Nr.°04-80 — Naminis geltonasis viščiukas Nr.°14-87 ir Pataisa dėl pjaustymo dalimis — Naminis juodasis kalakutas Nr.°04-86 — Naminė perlinė višta Nr.°60-88 ir Pataisa dėl pjaustymo dalimis — Naminis kaplūnas Nr.°29–89 — Naminė baltoji pularda Nr.°12–91 — Naminė geltonoji pularda Nr.°13-91“.

Ji pakeičiama šia nuostata:

„5.1. Naudojamos padermės Naudojamos atsparios lėto augimo padermės. Todėl naminiai paukščiai yra pritaikyti būti laisvai auginami ilgą laiką; jie geriausiai išnaudoja ganyklas. Naminiams paukščiams „Volailles d’Ancenis“ veisti pasirinktos padermės atitinka šiuos fenotipus: Produkcija Fenotipas Baltasis viščiukas, baltasis kaplūnas, baltoji pularda Raudonai rudos plunksnos, baltos kojos ir oda Geltonasis viščiukas, geltonasis kaplūnas, geltonoji pularda Raudonai rudos plunksnos, geltonos kojos ir oda Juodasis viščiukas Juodos plunksnos, juodos kojos ir balta oda Perlinė višta, perlinis kaplūnas Pilkos plunksnos su juodais dryžiais; kojos tamsios arba tamsokos Kalakutas Juodos plunksnos, balta oda Juodos plunksnos, geltona oda Bronzinės plunksnos, balta oda“

Šiame redakciniame pakeitime išlaikytos tos pačios nuostatos dėl naminių paukščių, kuriems gali būti taikoma SGN „Volailles d’Ancenis“, fenotipų arba nuostatos patikslinamos siekiant jas pritaikyti kastruotiems viščiukams, perlinėms vištoms ir kalakutams. Fenotipo aprašymas taip pat pritaikomas perliniams kaplūnams, kurių fenotipas yra toks pats kaip perlinių vištų. Pakeitus formuluotę taip pat galima išbraukti nuorodas į „Label rouge“ (raudonojo ženklo) specifikacijų, kurios istoriškai pateikiamos kartu su naminiais paukščiais „Volailles d’Ancenis“, numerius, nes jos dažniausiai yra pasenusios.

Specifikacijos projektas papildomas 5.2 skirsniu „Auginimo būdas“:

„5.2. Auginimo būdas „Volailles d’Ancenis“ auginami laisvai: sulaukę tam tikro amžiaus, jie gali būti išleidžiami į ganyklas. Mažiausias skerdimo amžius taip pat nustatomas pagal produkto tipą. Šiuo tikslu paukštidėse įrengiamos angos paukščiams išeiti, kurios laikomos atvertos nuo 9 valandos ryto iki nakties. Didžiausias išleidimo į ganyklą amžius Mažiausias amžius skerdimo metu Viščiuko 37 Nuo 37-os iki 42-os dienos, žiemą laikas gali būti pritaikytas. 81 Perlinės vištos 56 94 Kaplūno 42 150 Perlinio kaplūno 56 150 Pulardos 42 120 Kalakuto 56 140“

Produkto specifikacijos projektas papildomas 5.3 dalimi „Auginimo pastatai ir ganyklos“:

„5.3. Auginimo pastatai ir ganyklos Auginimo pastatai yra maži, ne daugiau kaip 400 m2 ploto, tik kalakutams skirtų pastatų plotas gali siekti 500 m2. Pastatai yra šviesūs, juose įrengiamos angos, pro kurias naminiai paukščiai gali patekti į ganyklą, jų santykis – ne mažiau kaip 4 m anga 100 m2 paviršiaus plotui. Turi būti laikomasi didžiausio kiekvieno tipo naminių paukščių tankio reikalavimų: Didžiausias gyvūnų skaičius/m2 Viščiukų 11 Perlinių vištų 13 Kalakutų 6,25

Didžiausias gyvūnų skaičius/m2 pastate dalinio paėmimo dieną Didžiausias mažiausio skerdimo amžiaus gyvūnų skaičius/m2 pastate dalinio paėmimo dieną (1) Kaplūnų 11 6,25 Perlinių kaplūnų 13 10 Pulardų 11 9 Dalinis paėmimas arba tankumo mažinimas: ilgojoje auginimo grandinėje praktikuojamas auginamos partijos skaidymas. (1) Laikotarpis nuo dalinio paėmimo dienos iki mažiausio skerdimo amžiaus turi būti ne trumpesnis kaip: — kaplūnų – 58 dienos; — perlinių kaplūnų – 49 dienos; — pulardų – 28 dienos. Nuo 35-os auginimo dienos viščiukams, kaplūnams ir pulardoms kviečiai kasdien išbarstomi pastate ant pakratų (ne mažiau kaip 250 kg vienam pastatui, kurio plotas 400 m2 vienai partijai). Ne vėliau kaip 42-ą auginimo dieną viščiukams ir perlinėms vištoms skirtuose pastatuose įrengiamos laktos: bendras naminiams paukščiams skirtų laktų ilgis yra ne mažesnis kaip 128 metrai vienam 400 kvadratinių metrų ploto pastatui. Tuo pat metu gyvūnams pateikiami pešioti skirti daiktai, pvz., virvelės. Ganyklos dydis turi būti pakankamas, kad kiekvienam naminiam paukščiui „Volailles d’Ancenis“ būtų skiriamas mažiausias numatytas plotas: Mažiausias ganyklos plotas vienam gyvūnui Viščiukai 2 m2 Perlinės vištos 2 m2 Kalakutai 6 m2

Mažiausias ganyklos plotas vienam gyvūnui dalinio paėmimo dieną Mažiausias ganyklos plotas vienam mažiausio skerdimo amžiaus gyvūnui dalinio paėmimo dieną (1) Kaplūnai 2 m2 4 m2 Perliniai kaplūnai 2 m2 3 m2 Pulardos 2 m2 3 m2 Dalinis paėmimas arba tankumo mažinimas: ilgojoje auginimo grandinėje praktikuojamas auginamos partijos skaidymas. (1) Laikotarpis nuo dalinio paėmimo dienos iki mažiausio skerdimo amžiaus turi būti ne trumpesnis kaip: — kaplūnų – 58 dienos; — perlinių kaplūnų – 49 dienos; — pulardų – 28 dienos. Ganykla yra priešais gyvūnų išleidimo angas, apsodinta ne mažiau kaip 200 metrų linijinių miškinių gyvatvorių arba jų atitikmenų medžiais, atsižvelgiant į jų ant žemės metamą šešėlį.“

Į produkto specifikacijos projektą įtraukiama 5.4 dalis „Naminių paukščių lesalas“:

„5.4. Naminių paukščių lesalas „Volailles d’Ancenis“ lesalą sudaro 100 % augalų, mineralų ir vitaminų, iš kurių ne mažiau kaip 70 % yra javai ir javų produktai, išskyrus priedus. Ne mažiau kaip 12 % visų javų per visą penėjimo laikotarpį (po 28-os dienos) tiekiama sveikų grūdų forma, siekiant pagerinti gyvūnų skilvio darbą ir taip patenkinti natūralius naminių paukščių poreikius. Javų produktų procentinė dalis yra ne didesnė kaip 15 % visų javų ir javų produktų. Didžiausias bendras riebalų kiekis lesale turi neviršyti 6 %. Lesalo sudėtyje esančios žaliavos priskiriamos šioms kategorijoms: — Javų grūdai ir javų produktai — Aliejinių augalų sėklos bei vaisiai ir jų produktai Naudojami tiktai neapdoroti ir rafinuoti augaliniai aliejai — Ankštinių augalų sėklos ir jų produktai — Šakniagumbiai, šakniavaisiai ir jų produktai — Kitos sėklos ir vaisiai bei jų produktai, pavyzdžiui vynuogės ir jų produktai — Pašarai, stambieji pašarai ir jų produktai, pavyzdžiui, liucerna ir jų produktai — Kiti augalai, dumbliai ir jų produktai — Mineralai ir jų produktai — Fermentacijos produktai ir šalutiniai jų produktai iš mikroorganizmų: neaktyvios arba mirusios alaus mielės, auginamos augaliniame substrate — Kita. Augalų perdirbimo produktai, prieskonių ir pagardų perdirbimo produktai, — Žolelių perdirbimo produktai.“

Į produkto specifikaciją įtraukus 5.2 dalį „Auginimo būdas“, 5.3 dalį „Auginimo pastatai ir ganyklos“, 5.4 dalį „Naminių paukščių lesalas“, jose aprašoma reali naminių paukščių, kurie žymimi SGN „Volailles d’Ancenis“, augintojų praktika, taip suteikiant galimybę vykdyti griežtą šios praktikos kontrolę.

Ši praktika atitinka pagrindines geografinės vietovės ir produkto savybes, t. y. auginamos lėto augimo padermės, kurioms reikalingos ganyklos, yra miškingos teritorijos savybes atitinkančių ganyklų (miškinių gyvatvorių ir medžių, tankus hidrografinis tinklas), didelę dalį pašaro sudaro javai, kurių pasiūla užtikrinama dėl to, kad paukštininkystės ūkiai yra mišrios gyvulininkystės zonoje, kur kviečiai užima svarbią vietą racione. Be to, dalis šių javų išbarstoma gyvūnams auginti skirtuose pastatuose. Galiausiai dėl švelnaus klimato naminiai paukščiai anksčiau išleidžiami į lauką palyginti su kitais laisvai auginamais naminiais paukščiais.

Išbraukiama nuostata, kad gyvūnai skerdžiami geografinėje vietovėje:

„Visi ūkiai ir skerdimo vietos yra nustatytoje geografinėje vietovėje.“

Reikalavimo, kad nustatyta skerdimo vieta būtų geografinėje vietovėje, atsisakoma, nes atrodo, kad vis daugiau skerdyklų užsidaro; šiuo metu geografinėje vietovėje yra kelios skerdyklos, tačiau per kelerius metus padėtis gali pasikeisti ir tokiu atveju sektorius gali atsidurti sudėtingoje padėtyje.

Įterpiamos šios nuostatos:

„5.5. Naminių paukščių paėmimo ir vežimo sąlygos Naminiai paukščiai nelesinami ne mažiau kaip 5 valandas iki jų išvežimo iš auginimo vietos, siekiant užtikrinti, kad jų virškinimo traktas būtų tinkamai ištuštintas. Siekiant užtikrinti gyvūno gerovę, nuo auginimo vietos iki skerdyklos vežama ne ilgiau kaip 3 valandas. 5.6. Laukimas prieš skerdimą Kad naminiai paukščiai po vežimo atsigautų, skiriamas mažiausiai 30 minučių laukimo laikas.“

Šios nuostatos padeda užtikrinti, kad būtų paisoma būtiniausių gyvūnų gerovės sąlygų, kurios turi įtakos produkto savybėms.

5.5. Antraštinė dalis „Ryšys“

Dabartinėje specifikacijoje aprašoma daug ryšio su geografine vietove aspektų. Visi jie yra įtraukti į produkto specifikacijos antraštinę dalį „Elementai, pagrindžiantys ryšį su geografine aplinka“, siekiant aiškiau parodyti ryšį tarp produkto „Volailles d’Ancenis“ ir jo geografinės vietovės, nekeičiant turinio esmės. Geografinės vietovės ir produkto ryšys grindžiamas produkto reputacija ir savybėmis. Iš tikrųjų nuorodos reputacija ir geras vardas istoriškai susiformavo dėl aplinkos savybių (teritorijos miškingumo, vandens telkinių gausos, švelnaus klimato) ir savybių, susijusių su veiklos vykdytojų praktine patirtimi (ankstyvas gyvūnų išleidimas į ganyklą, lesinimas, ganyklose esanti augmenija).

Ši antraštinė dalis išdėstoma viena pastraipa, kurioje pabrėžiamas ryšys su geografine kilme: „Produkto „Volailles d’Ancenis“ ryšys su kilmės vieta grindžiamas jo reputacija ir su augintojų praktine patirtimi susijusiomis savybėmis.“

Toliau antraštinė dalis dalijama į tris dalis:

— Dalis „Geografinės vietovės savybės“ apima gamtinius veiksnius, joje pabrėžiamas kalvotas geografinės vietovės reljefas, vandens telkinių gausa, didelė dirvožemio įvairovė ir agronominis potencialas, kuriuos visus vienija bendras pagrindas – Armorikos aukštuma, kurioje žemės sklypai naudojami skirtingai, klimatas yra švelnus, dirvožemyje esama rupaus smiltainio, o žmonės yra sukaupę didelę praktinę patirtį panaudodami didelį grūdų kiekį naminių paukščių lesalui ir teritoriją paversdami miškingu kraštovaizdžiu.

— Dalyje „Produkto savybės“ pabrėžiamos produkto savybės (apvali skerdena su iškilia krūtinėle ir didelėmis riebalų sankaupomis šlaunų šonuose ir abiejose krūtinkaulio pusėse).

— Galiausiai punkte „Priežastinis ryšys“ paaiškinta gamtinių ir žmogiškųjų veiksnių sąveika su produktu, t. y. naminių paukščių auginimu, kuris buvo plėtojamas siekiant išnaudoti: — didelę dirvožemio kokybės įvairovę (javai auginami ir pievos yra geografiškai labai arti), — švelnų klimatą (dėl jo naminiai paukščiai ypač anksti išleidžiami į ganyklas), — didelį gyvatvorių skaičių (jos suteikia apsaugą nuo plėšrūnų ir vėjo, tampa natūraliomis laktomis, užtikrina pakankamą vabzdžių ir rupaus smiltainio kiekį ir apskritai tampa paskata ganytis), — atsparių lėto augimo senųjų padermių naudojimą, — didelio grūdų kiekio naudojimą lesalui, — naminių paukščių apvalumą su iškilia krūtinėle ir didelėmis riebalų sankaupomis šlaunų šonuose ir abiejose krūtinkaulio pusėse.

Visi šie aspektai padėjo produktui „Volailles d’Ancenis“ įgyti gerą reputaciją, visų pirma regione (Ansni paukščių rinkoje), o vėliau ir visoje šalyje (nuo 1995 m. produktui skiriami prizai Bendrajame žemės ūkio produkcijos konkurse).

Dėl pirmiau paminėtų priežasčių specifikacijos santraukos f punktas „Ryšys su geografine vietove“ pakeičiamas bendrojo dokumento 5 punktu „Ryšys su geografine vietove“.

5.6. Antraštinė dalis „Ženklinimas“

Ši produkto specifikacijos nuostata:

„Bet koks produktų, kuriems priskirta saugoma geografinė nuoroda „d'ANCENIS“, ženklinimas turi būti iš anksto patvirtintas:

1) – SEVRO IR LUAROS KOKYBĖS sertifikavimo komiteto,

2) – Nacionalinės ženklų ir atitikties norminio sertifikavimo komisijos.

Etiketėse pateikti duomenys turi atitikti privalomas ir konkrečias nuorodas į produktus, kuriems suteiktas ženklas „Label“, pateiktas Žemės ūkio ministerijos parengtose oficialiose paukštienos ženklinimo techninėse specifikacijose.“

išbraukiama, nes visa šiame specifikacijos punkte pateikta informacija yra pasenusi:

— Nuo to laiko buvo iš dalies pakeistas patikrinimus atliekančios sertifikavimo įstaigos pavadinimas (Comité de Certification de Sèvre et Loire Qualité, liet. Sevro ir Luaros kokybės sertifikavimo komitetas), todėl netikslinga etiketėje palikti šios rūšies informaciją.

— Buvo iš dalies pakeista oficialių kilmės ženklų tyrimus atliekančių Prancūzijos administracinių institucijų organizacija (Commission Nationale des Labels et de la Certification Normative de Conformité, liet. Nacionalinė ženklų ir atitikties standartų komisija) ir ši įstaiga nebeegzistuoja. Taigi, kaip ir pirmesniame punkte, neatrodo tikslinga išlaikyti tokio pobūdžio informaciją apie ženklinimą.

— Galiausiai, nebeliko Žemės ūkio ministerijos rengiamų oficialių paukštienos ženklinimo techninių instrukcijų ir atrodo nebetikslinga saugomos geografinės nuorodos specifikaciją sieti su trečiosios šalies nacionaliniu dokumentu.

Nuostata

„Geografinė nuoroda įrašoma etiketėje, prieš ją nurodant produkto pavadinimą.“

produkto specifikacijoje pakeičiama tokia nuostata:

„Be teisės aktuose dėl maisto produktų ženklinimo ir pateikimo nustatytų privalomų įrašų, etiketėje nurodoma:

— registruotas produkto pavadinimas „Volailles d’Ancenis“,

— Europos Sąjungos SGN logotipas tame pačiame regėjimo lauke.“

Be to, produkto specifikacijos santraukos antraštinės dalies „Ženklinimas“ h punkto įrašai išbraukiami, todėl neįtraukiami į bendrojo dokumento 3.6 punktą.

5.7. Kita

- Pareiškėjų grupė:

Išbraukiama ši produkto specifikacijos nuostata:

„1.INFORMACIJA APIE PAREIŠKĖJŲ GRUPĘ 1.1. Pavadinimas: Les Fermiers d'Ancenis 1.2. Adresas: 276, bd Schuman 44150 Ancenis, France Tel. +33 40988954 Faks. +33 40 960110 1.3. Teisinė forma: Profesinė sąjunga, kurios veikla reglamentuojama 1884 03 21 įstatymu, įsteigta 1975 10 17. 1.4. Sudėtis: 225 nariai – ANSNI naminių paukščių augintojai (1994 m. gruodžio 31 d.)“

Ji pakeičiama šia nuostata:

„Pareiškėjų grupė Les Fermiers du Val de Loire Boulevard Pasteur - BP 50262 44158 Ancenis Cedex, France Tel. +33 240988252 Faks. +33 240831500 E. paštas fermiersduvaldeloire@terrena.fr Association Loi 1901“

Šiuo pakeitimu atnaujinami grupės kontaktiniai duomenys.

Šis specifikacijos pakeitimas neturi įtakos bendrajam dokumentui.

- Kontrolės institucijos.

Taikant nacionaliniu mastu galiojančius nurodymus, kuriais siekiama suderinti specifikacijų rengimą, sertifikavimo institucijos pavadinimas ir kontaktiniai duomenys išbraukiami. Šioje dalyje nuo šiol nurodomi Prancūzijoje už kontrolę atsakingų kompetentingų institucijų – Nacionalinio kilmės nuorodų ir kokybės instituto (INAO) ir Konkurencijos, vartojimo reikalų ir kovos su sukčiavimu generalinio direktorato (DGCCRF) – kontaktiniai duomenys. Sertifikavimo institucijos pavadinimą ir kontaktinius duomenis dabar galima rasti INAO svetainėje ir Europos Komisijos duomenų bazėje.

Šis specifikacijos pakeitimas neturi įtakos bendrajam dokumentui.

- Nacionaliniai reikalavimai

Remiantis galiojančiomis nacionalinėmis taisyklėmis, įterpiami pagrindiniai tikrinimo pagal nacionalinius reikalavimus punktai.

Šis specifikacijos pakeitimas neturi įtakos bendrajam dokumentui.

- Kontrolė

Dabartinėje specifikacijoje yra speciali antraštinė dalis, skirta produkto specifikacijos nuostatų tikrinimui, kuri gali būti panaši į patikrinimų planą. Pagal galiojančius kontrolės reikalavimus visos šios nuostatos iš specifikacijos išbraukiamos. Siekiant užtikrinti, kad būtų patikrinta visa siūloma specifikacija, lygiagrečiai buvo parengtas patikrinimų planas.

BENDRASIS DOKUMENTAS

„VOLAILLES D’ANCENIS“

ES Nr. PGI-FR-0167-AM02 – 2019 10 15

SKVN ( ) SGN (X)

1. [SKVN arba SGN] pavadinimas

„Volailles d’Ancenis“

2. Valstybė narė arba trečioji šalis

Prancūzija

3. Žemės ūkio produkto arba maisto produkto aprašymas

3.1. Produkto rūšis [žr. XI priedą]

1.1 klasė. Šviežia mėsa (ir subproduktai)

3.2. Produkto, kurio pavadinimas nurodytas 1 punkte, aprašymas

„Volailles d’Ancenis“ yra vištinių būrio paukščiai. Jie priklauso skirtingoms šeimoms, tai yra kelių rūšių gyvūnai:

— vištos, pulardos, kaplūnai,

— perlinės vištos, perliniai kaplūnai,

— kalakutai.

Visi šie naminiai paukščiai yra kilę iš atsparių lėto augimo padermių, todėl auginami ilgai ir skerdžiami beveik sulaukę lytinės brandos, taip užtikrinant geriausią paukštienos kokybę (raumeningumą ir juslines savybes).

Jie auginami laisvai, žole apželdintose ir medžiais apsodintose ganyklose, kur šių padermių paukščiams sudaromos natūralios sąlygos ganytis.

„Volailles d’Ancenis“ išsiskiria apvalia skerdena su iškilia krūtinėle ir didelėmis riebalų sankaupomis šlaunų šonuose ir abiejose krūtinkaulio pusėse.

Priklausomai nuo naminio paukščio, gatavi produktai pasižymi tokiomis savybėmis:

Mažiausias svoris Mėsos ir odos spalva Kojų spalva Viščiukas 1 kg Geltona arba balta Gelsvai balta arba juoda Perlinė višta 0,850 kg Smėlio spalva Juoda Kaplūnas 2,5 kg Geltona arba balta Geltona arba balta Perlinis kaplūnas 1,4 kg Smėlio spalva Juoda Pularda 1,6 kg Geltona arba balta Geltona arba balta Kalakutas 2,3 kg Geltona arba balta Juoda

3.3. Pašarai (taikoma tik gyvūniniams produktams) ir žaliavos (taikoma tik perdirbtiems produktams)

„Volailles d’Ancenis“ lesalą sudaro 100 % augalų, mineralų ir vitaminų, iš kurių ne mažiau kaip 70 % yra javai ir javų produktai. Ne mažiau kaip 12 % visų javų per visą penėjimo laikotarpį (po 28 dienų) tiekiama sveikų grūdų forma, siekiant pagerinti gyvūnų skilvio darbą ir taip patenkinti natūralius naminių paukščių poreikius.

Iš javų gautų šalutinių produktų procentinė dalis neturi viršyti 15 % visos formulės. Didžiausias bendras riebalų kiekis lesale turi neviršyti 6 %.

Lesalo sudėtyje esančios žaliavos priskiriamos šioms kategorijoms:

— Javų grūdai ir jų produktai

— Aliejinių augalų sėklos, aliejinių augalų vaisiai ir jų produktai

Naudojami tiktai neapdoroti ir rafinuoti augaliniai aliejai

— Ankštinių augalų sėklos ir jų produktai

— Gumbiavaisiai, šakniavaisiai ir jų produktai

— Kitos sėklos ir vaisiai bei jų produktai, pavyzdžiui vynuogės ir jų produktai

— Pašarai, stambieji pašarai ir jų produktai, pavyzdžiui, liucerna ir jų produktai

— Kiti augalai, dumbliai ir jų produktai

— Mineralai ir jų produktai

— Fermentacijos produktai ir šalutiniai jų produktai iš mikroorganizmų: neaktyvios arba mirusios alaus mielės, auginamos augaliniame substrate

— Kita: — Augalų perdirbimo produktai — Prieskonių ir pagardų perdirbimo produktai — Žolelių perdirbimo produktai

3.4. Specialūs gamybos veiksmai, atliktini nustatytoje geografinėje vietovėje

„Volailles d’Ancenis“ nustatytoje geografinėje vietovėje auginami nuo vienos dienos amžiaus iki išvežimo skersti.

3.5. Specialios produkto registruotu pavadinimu pjaustymo, trynimo, pakavimo ir kt. taisyklės

Naminiai paukščiai „Volailles d’Ancenis“ parduodami sveiki arba supjaustyti dalimis, švieži arba užšaldyti.

Jų dalys gaunamos iš A klasės skerdenų; dalys gali būti išpjaunamos iš B klasės skerdenų, tačiau parduodamos dalys turi būti A klasės.

Skerdenos pateikiamos:

— paruoštos gaminti (paukštis būna nupeštas, išdarinėtas, be galvos, su kojomis arba be jų), supakuotos į plėvelę, apsauginiame oro sluoksnyje arba vakuume,

— iš dalies išdarinėtos (nupeštos, išdarinėtos, su galva, kojomis ir subproduktais).

Naminių paukščių subproduktai (širdis, skilvelis ir kepenys) parduodami švieži arba užšaldyti.

3.6. Specialios produkto registruotu pavadinimu ženklinimo taisyklės

—

4. Glaustas geografinės vietovės apibūdinimas

SGN „Volailles d’Ancenis“ geografinės vietovės kantonų ir komunų sąrašas:

Visas Atlanto Luaros departamentas

Meno ir Luaros departamentas:

Kantonai:

Angers 1;

Angers 2;

Angers 3;

Angers 4;

Angers 5;

Angers 7 (išskyrus buvusią Bauné ir Corné deleguotųjų komunų teritoriją (Loire-Authion komuną), La Ménitré, Beaupréau, Chalonnes-sur-Loire, Chemillé-Melay (išskyrus buvusią Martigné-Briand deleguotosios komunos teritoriją (Terranjou komuną);

Cholet 1;

Cholet 2;

La Pommeraye;

Les Ponts-de-Cé (išskyrus buvusią Chemellier ir Coutures komunų teritoriją (Brissac-Loire-Aubance komuną);

Saint Macaire-en-Mauges;

Tiercé (išskyrus Baracé, Durtal, Étriché, Les Railies, Montigné-les-Railies komunas ir buvusią deleguotųjų Daumeray ir Morannes komunų teritoriją (Morannes-sur-Sarthe-Daumeray komuną).

Komunos: Angers (Anžė 6 kantono dalis), Montreuil-sur-Loir, Rives-du-Loir-en-Authion, Saint-Barthélemy-d’Anjou, Verrières-en-Anjou.

De Sevro departamentas:

Kantonai:

Bressuire;

Cerizay;

La Gâtine (išskyrus Doux, La Ferrière-en-Parthenay, Fomperron, Mazières-en-Gâtine, Oroux, Pressigny, Saint-Germier, Saint-Georges-de-Noisne, Saint-Marc-la-Lande, Thénezay ir Verruyes komunas).

Mauléon;

Parthenay;

Thouars (išskyrus Louzy komuną).

Komunos: Airvault, Argenton-l'Eglise, Availles-Thouarsais, Bouillé-Loretz, Boussais, Coulonges-Thouarsais, Glénay, Louin, Luché-Thouarsais, Luzay, Maisontiers, Pierrefite, Sainte-Gemme, Saint-Loup-Lamaire, Saint-Varent, Tessonnière, Val-en-Vigne.

Vandėjos departamentas:

Kantonas:

Mortagne-sur-Sèvre;

Komunos: Bazoges-en-Pailers, La Boissière-de-Montaigu ir Treize-Septiers.

5. Ryšys Su Geografine Vietove

Produkto „Volailles d’Ancenis“ ryšys su kilmės vieta grindžiamas jo reputacija ir su augintojų praktine patirtimi susijusiomis savybėmis.

SGN „Volailles d’Ancenis“ geografinė vietovė apima visą Luaros žemutinį slėnį nuo jos žiočių iki Luaro. Reljefas yra kalvotas ir sutelktas apie gana tankų upių tinklą.

Geografinei vietovei būdinga didelė bendro pagrindo – Armorikos masyvo – dirvožemio įvairovė, o tai lemia erdvės įvairovę dirvožemio agronominio potencialo atžvilgiu, taip pat ir ūkių lygmeniu. Tai didele dalimi paaiškina pasėlių sistemą, vietovės ūkininkai ir augintojai tradiciškai sausiausią arba blogiausiai nusausintą žemę paliko pievoms, giliausius ir (arba) derlingiausius žemės plotus – javams, daugiausia kviečiams ir miežiams, o likusią žemę – pašariniams augalams.

SGN „Volailles d’Ancenis“ geografinė vietovė yra vienas iš didžiausių miškingų Prancūzijos regionų. Atlanto Luaros, Meno ir Luaros, Vandėjos ir De Sevro departamentams būdingas didelis miškingumas; taigi, miškais apaugusi visa geografinė vietovė. Gyvatvorės yra tikri biologinės įvairovės rezervuarai: jose augančios įvairios medžių rūšys yra laukinės gyvūnijos, ypač vabzdžių, buveinės; ganyklos naminiams paukščiams yra tikras baltymų šaltinis, papildantis iš sliekų gaunamus baltymus, nors tai ir sunku įvertinti kiekybiškai. Dirvožemyje taip pat yra rupaus smiltainio: tai maži akmenėliai, kurių galima rasti paviršinėje šio mažai įdirbto miškingo dirvožemio dalyje, darantys teigiamą poveikį juos praryjančių naminių paukščių skilvio formavimuisi.

Geografinės vietovės klimatą sudaro mozaika, kurioje vyrauja daugiausia švelnus vandenynų mezoklimatas, todėl galima anksti išleisti naminius paukščius į lauką. Pavasario krituliai, dėl kurių anksti išdygsta žolė, istoriškai skatina augintojus anksti išleisti naminius paukščius į lauką.

Produkto „Volailles d’Ancenis“ geografinė vietovė tradiciškai yra mišrios gyvulininkystės regionas. Kadangi kviečiai yra naminių paukščių lesalo pagrindas, šalia šių dviejų pagrindinių žemės ūkio produktų gamybos krypčių užsiimama ir naminių paukščių veisimu. Šią papildomą veiklą tradiciškai valdė moterys, kurios buvo atsakingos už kasdienį pinigų srautą. Šios auginimo tradicijos įsišaknijo ir šiandien vis dar palaikomos auginant naminius paukščius „Volailles d‘Ancenis“: gyvūnai lauke būna visą dieną, jie tupi ant šakų tarsi ant laktos, augintojas, anksčiau – ūkininkas, kasdien pabarsto jiems kviečių ir naminiai paukščiai daugiausia lesinami javų grūdais. Siekiant iš grūdais maitinamų viščiukų išauginti broilerius, lesalui ir penėjimui skiriama daug dėmesio.

Naminiai paukščiai „Volailles d’Ancenis“ yra tradiciškai laisvai laikomi paukščiai. „Volailles d’Ancenis“ į lauką išleidžiami anksti: viščiukai, kaplūnai ir pulardos – 37 dienų amžiaus, perlinės vištos ir perliniai kaplūnai – 53 dienų, kalakutai – 42 dienų.

Atsparių padermių paukščiai linkę ne tik anksti išeiti į lauką, bet ir aktyviai ganytis. Kadangi jie natūraliai labai aktyvūs, išreiškia poreikius tupėti ant laktos, kapstytis ir pešioti, – tai gamintojų grupės ūkininkavimo praktikoje yra skatinama.

„Volailles d’Ancenis“ lesalą sudaro 100 % augalų, mineralų ir vitaminų, iš kurių ne mažiau kaip 70 % yra javai ir javų produktai. Ne mažiau kaip 12 % šių javų turi būti sveiki kviečių grūdai, skatinantys skilvelio darbą ir gerinantys juslines savybes.

„Volailles d’Ancenis“ išsiskiria apvalia skerdena su iškilia krūtinėle ir didelėmis riebalų sankaupomis šlaunų šonuose ir abiejose krūtinkaulio pusėse.

Produkto „Volailles d’Ancenis“ gamyba buvo išplėtota pasinaudojant didele dirvožemio kokybės įvairove tiek gamybos vietovėje, tiek ūkyje.

Tiesą sakant, žmonės prisitaikė prie sąlygų diegdami papildomas ūkininkavimo sistemas, kad kuo geriau panaudotų visus žemės plotus, t. y. mišrųjį ūkininkavimą, visų pirma javų ir galvijų auginimą.

Kad galėtų tai padaryti, jie padalijo turimą žemės plotą ir suformavo miškingą kraštovaizdį. Jis būdingas „Volailles d’Ancenis“ geografinei vietovei.

Miško juostos sudaro apsaugines gyvatvores, kuriomis atribojamos laisvam naminių paukščių auginimui tinkamos ganyklos. Jos apsaugo nuo vėjo ir plėšrūnų. Gyvatvorėse yra daug natūralių laktų, vabzdžių ir rupaus smiltainio, tinkamų naminiams paukščiams auginti. Jose taip pat sudaromos palankios sąlygos tyrinėti visą ganyklos paviršių.

Atsparių padermių parinkimas, daugiausia švelnus jūrinis klimatas ir apsauginės gyvatvorės sudaro sąlygas anksti išleisti gyvūnus į lauką. Dėl tokio ankstyvo išleidimo naminiai paukščiai gali suvartoti daug žolės.

Vienas iš natūralaus šių atsparių padermių elgesio pavyzdžių yra tupėjimas laktose, kuriomis tampa apatinės miškinių gyvatvorių šakos arba kurias augintojai jiems įrengia paukštidėse. Ši reguliari veikla, kiek tai įmanoma, užtikrina produkto „Volailles d’Ancenis“ savybes.

Augintojai skatina ir kitą natūralų viščiukų elgesį – pešiojimą ir kapstymą – kasdien paberdami jiems kviečių ir padėdami daiktų, kuriuos jie galėtų pešioti. Visi šie aspektai, kuriais užtikrinama ilgalaikiam paukščių penėjimui reikalinga ramybė, padeda vystytis savitoms apvalioms skerdenoms.

Tradicinis šios produkcijos pobūdis pirmiausia užtikrino jai regioninio lygmens reputaciją, todėl Ansni kas savaitę organizuojamas paukščių turgus.

Kaip rodo nuo 1995 m. gaunami Paryžiaus žemės ūkio produktų konkurso medaliai, visi šie elementai suteikia gatavam produktui pripažintą kokybę.

Nuoroda į paskelbtą specifikaciją

(Šio reglamento 6 straipsnio 1 dalies antra pastraipa)

https://www.legifrance.gouv.fr/affichTexte.do?cidTexte=JORFTEXT000039121349&dateTexte=&categorieLien=id

(1) OL L 343, 2012 12 14, p. 1.